Úradný vestník L 335 , 24/12/1996 S. 0043 - 0044



Smernica Komisie 96/86/ES z 13. decembra 1996 prispôsobujúca technickému pokroku smernicu Rady 94/55/ES o aproximácii právnych predpisov členských štátov vzhľadom na prepravu nebezpečného tovaru cestnou dopravou (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou [1] a najmä na jej článok 8, keďže prílohy A a B k Európskej dohode o medzinárodnej cestnej preprave nebezpečných vecí (ADR), všeobecne známej ako ADR, v aktualizovanom znení, by mali byť pripojené k smernici 94/55/ES ako prílohy A a B a mali by platiť nielen na cezhraničnú prepravu, ale tiež na prepravu v jednotlivých členských štátoch; keďže prílohy k smernici 94/55/ES obsahujú ADR, ktorá je platná od 1. januára 1995 a ktorá bola už uverejnená vo všetkých jazykoch [2]; keďže ADR sa aktualizuje každé dva roky a z toho dôvodu zmenená a doplnená verzia nadobudne platnosť od 1. januára 1997; keďže v súlade s článkom 8 všetky nevyhnutné zmeny a doplnenia potrebné na prispôsobenie technickému a vedeckému pokroku v oblastiach, ktoré sú predmetom tejto smernice a ktoré smerujú k jej zosúladeniu s novými pravidlami, musia byť prijaté v súlade s postupom stanoveným v článku 9; keďže je potrebné prispôsobiť túto oblasť novým pravidlám ADR a z tohto dôvodu zmeniť a doplniť prílohy k smernici 94/55/ES; keďže opatrenia uvedené v smernici sú v súlade so stanoviskom výboru uvedenom v článku 9 smernice 94/55/ES, PRIJALA TÚTO SMERNICU: Článok 1 Smernica 94/55/ES sa mení a dopĺňa takto: 1. Príloha A: "Príloha A obsahuje ustanovenia bodov 2000 až 3999 prílohy A k Európskej dohode o medzinárodnej cestnej preprave nebezpečných vecí (ADR) platnej od 1. januára 1997, pričom sa výraz "zmluvná strana" nahrádza výrazom "členský štát". Poznámka: Len čo bude k dispozícii text z roku 1997, upravujúci kodifikovaný text prílohy A k ADR z roku 1995, uverejní sa čo možno najskôr vo všetkých úradných jazykoch spoločenstva." 2. Príloha B: "Príloha B obsahuje ustanovenia bodov 10000 až 270000 prílohy B k Európskej dohode o medzinárodnej cestnej preprave nebezpečných vecí (ADR) platnej od 1. januára 1997, pričom sa výraz "zmluvná strana" nahrádza výrazom "členský štát". Poznámka: Len čo bude k dispozícii text z roku 1997, upravujúci kodifikovaný text prílohy B k ADR z roku 1995, uverejní sa čo možno najskôr vo všetkých úradných jazykoch spoločenstva." Článok 2 1. Členské štáty najneskôr do 1. januára 1997 príjmu zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Keď členské štáty prijmú takéto opatrenia, zahrnie sa do nich odkaz na túto smernicu alebo ich takýto odkaz bude sprevádzať pri ich úradnom uverejnení. Členské štáty určia, ako sa takýto odkaz uvedie. 2. Členské štáty oznámia Komisii znenie ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica nadobudne účinnosť v deň, ktorý nasleduje po dni jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 13. decembra 1996 Za Komisiu Neil Kinnock člen Komisie [1] Ú. v. ES L 319, 12.12.1994, s. 7. [2] Ú. v. ES L 275, 28.10.1996, s. 1. --------------------------------------------------